open-index/open-wikipedia-markdown huggingface dataset:
สาริกา กิ่งทอง

**สาริกา กิ่งทอง** ( **สาลิกา** ก็เรียก )( เมษายน พ.ศ. 2492 - พ.ศ. 2540) เป็นนักร้องลูกทุ่งหญิงชื่อดังคนหนึ่งของประเทศไทย และถือกันว่าเป็นขุนพลเพลงลูกทุ่งหญิงจากแดนใต้คนแรกๆของประเทศ เธอเป็นบุตรสาวของนายจูเลี่ยม กิ่งทอง ศิลปินแห่งชาติสาขาศิลปะการแสดง (หนังตะลุง) ปี 2535 และนายหนังตะลุงชื่อดังของจังหวัดชุมพร (ปัจจุบันได้รับยกย่องว่าเป็นศิลปินเมืองสุราษฎร์ธานี เพราะถิ่นฐานที่ตั้งของท่านอยู่ที่ อ.บ้านส้อง (ชื่อตำบลที่คนท้องถิ่นเรียก)จังหวัดสุราษฎร์ธานี) โดยสาริกามีผลงานเพลงดังติดหูคนไทยมากมายหลายเพลง และโด่งดังมาจากเพลง "แต๋วจ๋า"

## ประวัติ
สาลิกา กิ่งทอง ชื่อจริงว่า **สาลิกา ล้ำเลิศสกุล** [กิ่งทอง]นามสกุลเดิม เกิดเมื่อวันศุกร์ เดือนเมษายน พ.ศ. 2492 ที่ตำบลบ้านควน อำเภอหลังสวน จังหวัดชุมพร มีชื่อเล่นว่า **ติ๋ว**  มีพี่น้อง 10 คน จากภรรยา 5 คนของครูจูเลี่ยม กิ่งทอง เธอสร้างความตื่นตะลึงขนานใหญ่ให้กับวงการเพลงลูกทุ่งเมืองไทยเมื่อประมาณ 30 ปีก่อน เมื่อผู้เป็นบิดาจัดตั้งวงดนตรีลูกทุ่งชื่อคณะ สาริกา กิ่งทอง และเปิดทำการแสดงทั่วไป สาริกาได้รับความสนใจจากแฟนเพลงมากมาย โดยสาเหตุส่วนหนึ่งที่ทำให้เธอเป็นที่จับตามองนั้น นอกจากผลงานเพลงชื่อ “ แต๋วจ๋า” และอื่นๆ จะเป็นที่ติดอกติดใจแฟนเพลงไม่น้อยแล้ว ก็เป็นเพราะความสงสัยของแฟนเพลงทั่วประเทศว่า สาริกาเป็นผู้หญิงหรือผู้ชายกันแน่ เพราะแม้เนื้อหาเพลง “แต๋วจ๋า “ และ เพลงอื่นๆของสาริกา จะเป็นบทเพลงสำหรับนักร้องชาย และหลายเพลงก็เป็นการร้องในทำนองเกี้ยวพาราสีผู้หญิง ตัวสาริกาเองก็อยู่ในเสื้อผ้าเครื่องแต่งกายแบบนักร้องชาย ทว่าน้ำเสียง และหน้าตาท่าทางของเธอออกไปผู้หญิงมากกว่า จนในที่สุด หลังจากที่สงสัยกันมานาน ก็มีการเปิดเผยออกมาว่า สาริกาเป็นผู้หญิง และในการเปิดการแสดง ต้องมีการใช้ผ้าพันทรวงอก เพื่อปิดบังสัญลักษณ์ความเป็นสตรีของเธอ

## ผลงาน
ผลงานเพลงของสาริกานั้น มากมายหลายเพลงเกิดจากการประพันธ์ของผู้เป็นบิดา โดยเฉพาะอย่างยิ่ง เพลงที่ได้รับความนิยมจากแฟนเพลงมากที่สุด ไม่ว่าจะเป็น “ แต๋วจ๋า “ , “ แสนหวังเหวิด “  , “ ทำพรือมันเล่า “ ,“ หนุ่มล่องซุง" และ “นิราศรักพุมเรียง” นอกจากนั้น ครูจูเลี่ยม ยังทำหน้าที่ควบคุมการร้องของลูกสาวหัวใจชายคนนี้เองด้วย  สำหรับเพลง”แสนหวังเหวิด” ที่ประพันธ์ทั้งคำร้องและทำนองโดยครูจูเลี่ยมนั้น ได้รับการยกย่องให้เป็นเพลงลูกทุ่งดีเด่นในงานกึ่งศตวรรษเพลงลูกทุ่งไทยด้วย

ในส่วนของเพลง "แต๋วจ๋า" ที่ถือว่าเป็นผลงานที่ฮิตที่สุดของสาริกานั้น ในช่วงที่เพลงกำลังดัง ก็เคยมีคนนำเพลงนี้ไปปรับเนื้อร้องใหม่ พร้อมกับให้ชื่อใหม่ว่า "ตุ๊จ๋า" (ตุ๊ เป็นนามเดิมของ จอมพลประภาส จารุเสถียร)  เพื่อใช้ขับร้องในการชุมนุมขับไล่เผด็จการของขบวนการนักศึกษาและประชาชนยุคเมื่อกว่า 30 ปีที่ผ่านมา

**ผลงานที่เป็นที่รู้จัก**

* แต๋วจ๋า
* แสนหวังเหวิด
* ทำพรือมันเล่า
* รินดาที่รัก
* นิราศรักพุมเรียง
* หนุ่มล่องซุง
* สุราษฎร์แห่งความหลัง
* ตัวอย่างเลว
* หัวใจจัดสรร
* หมอนข้าง
* ผ้าขาวม้า
* ชีวิตสาริกา
* คิดเสียว่าตายจากกัน

## ตำนานถูกสานต่อ
สาลิกา กิ่งทอง เสียชีวิตเมื่อปี 2540 ด้วยโรคมะเร็งเต้านม และหลายปีหลังจากที่เธอจากโลกนี้ไป เพลง
”นิราศรักพุมเรียง “ ที่ร้องไว้ ก็เพิ่งได้รับการร้องแก้  โดยเมื่อปี 2549 รัชนก ศรีโลพันธุ์ นักร้องลูก
ทุ่งชาวใต้รุ่นใหม่ได้ร้อง"เพลงรอที่พุมเรียง “ เพื่อแก้เพลงของสาริกา เพราะตอนที่ครูสลา คุณวุฒิ 
วางแผนสร้างนักร้อง ได้ติดต่อขอให้ครูจูเลี่ยม ช่วยแต่งเพลงแก้"นิราศรักพุมเรียง" ให้

## อ้างอิง

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:บุคคลจากอำเภอหลังสวน
หมวดหมู่:นักร้องจากจังหวัดชุมพร
คณะศิลปกรรมศาสตร์ มหาวิทยาลัยสงขลานครินทร์

**คณะศิลปกรรมศาสตร์ มหาวิทยาลัยสงขลานครินทร์** () มหาวิทยาลัยสงขลานครินทร์มีแผนการจัดตั้งคณะในสาขาศิลปกรรมตั้งแต่ พ.ศ. 2540 โดยใช้ชื่อว่า **โครงการจัดตั้งคณะวิจิตรศิลป์** ซึ่งได้ผ่านความเห็นชอบจากทบวงมหาวิทยาลัยเรียบร้อย หลังจากนั้น เมื่อวันที่ 21 ตุลาคม พ.ศ. 2543 ที่ประชุมสภามหาวิทยาลัยได้มีมติเห็นชอบให้เปลี่ยนชื่อเป็น **โครงการจัดตั้งคณะศิลปกรรมศาสตร์** และได้นำเสนอต่อทบวงมหาวิทยาลัย เพื่อนำเสนอเข้าที่ประชุมคณะรัฐมนตรีเพื่อจัดตั้งเป็นคณะหนึ่งของมหาวิทยาลัยต่อไป

คณะศิลปกรรมศาสตร์ได้รับการจัดตั้งขึ้นโดยเป็นหน่วยงานในกำกับที่ขอใช้งบประมาณแผ่นดิน ซึ่งบริหารงานแบบรวมศูนย์ คือ ไม่แบ่งออกเป็นภาควิชา แต่ได้กำหนดให้เป็นสาขาวิชาแทน โดยเริ่มรับนักศึกษารุ่นแรกในปีการศึกษา 2545 ในสาขาวิชาทัศนศิลป์ และสาขาวิชาศิลปะการแสดง และเปิดสอนในสาขาวิชาศิลปะประยุกต์ ในปีการศึกษา 2546

คณะผู้บริหารคณะศิลปกรรมศาสตร์ มหาวิทยาลัยสงขลานครินทร์ ชุดปัจจุบัน ประกอบด้วย

## ทำเนียบคณบดี

## หลักสูตร
คณะศิลปกรรมศาสตร์ จัดการเรียนการสอนในสาขาวิชาดังนี้ 

## อ้างอิง

## แหล่งข้อมูลอื่น
* 

สงขลานครินทร์
หมวดหมู่:มหาวิทยาลัยสงขลานครินทร์ วิทยาเขตปัตตานี
คณะรัฐศาสตร์ มหาวิทยาลัยสงขลานครินทร์

**คณะรัฐศาสตร์ มหาวิทยาลัยสงขลานครินทร์ วิทยาเขตปัตตานี** ()

## ประวัติ
คณะรัฐศาสตร์ มีประวัติศาสตร์ยาวนานมา 38 ปี เป็นมหาวิทยาลัยที่มีการสอนวิชารัฐศาสตร์แห่งแรกในพื้นที่ภาคใต้ และในปัจจุบันคณะรัฐศาสตร์ยังเป็นคณะที่มีบทบาทสำคัญในการศึกษาและแก้ไขปัญหาความไม่สงบในชายแดนภาคใต้ของประเทศไทย

เดิมรัฐศาสตร์มีฐานะเป็นเพียงวิชาโทและสนับสนุนวิชาของเอกพัฒนาสังคมและเอกภูมิศาสตร์ พ.ศ. 2521 มหาวิทยาลัยสงขลานครินทร์ได้พิมพ์เอกสารหลักสูตร เปิดรับนักศึกษาใหม่ผิดพลาด โดยระบุว่ามีวิชาเอกรัฐศาสตร์อยู่ด้วย จึงมีนักศึกษาจำนวน 34 คนเรียนวิชาเอกนี้ พอเข้ามาศึกษาแล้ว ช่วงเทอม 2 ปรากฏว่า อาจารย์นิภา ไชยเศวต แจ้งว่ายังไม่ได้ขอหลักสูตรเปิดเป็นวิชาเอกรัฐศาสตร์ นักศึกษาทั้ง 34 คน จึงส่งรายชื่อถึง อ.มาเนาะ ยูเด็น เพื่อร้องเรียนในเรื่องดังกล่าว เดือนมกราคม พ.ศ. 2523 ขีดเส้นตายให้นักศึกษาจำเป็นต้องเลือกวิชาเอก โดยได้รับการกดดันจากฝ่ายบริหารมหาวิทยาลัย และอาจารย์บางท่านในคณะด้วย จึงทำให้เหลือผู้ตั้งใจจริงเพียง 7 คน ปลายปี พ.ศ. 2524 หลังจากที่เข้าไปเจรจาทั้งกับทางคณะ และมหาวิทยาลัย ร่วมประชุมกันหลายหน โดยมีอาจารย์ที่ช่วยเหลืออย่างเต็มที่ และเต็มใจ คือ อาจารย์ กวี ศิริธรรม (ปัจจุบันเสียชีวิตแล้ว) อาจารย์พีรยศ ราฮิมมูลา อาจารย์มาเนาะ ยูเด็น และอาจารย์วันเนาว์ ยูเด็น โดย อาจารย์ พีรยศ ได้รับมอบหมายให้แก้ไขปัญหาดังกล่าว จึงเดินทางไปเสนอหลักสูตร ที่ทบวงมหาวิทยาลัย ยกฐานะของรัฐศาสตร์ให้เป็นวิชาเอก โดยแบ่งรัฐศาสตร์ เป็น 2 แผน คือ แผน ก. รัฐศาสตร์ทั่วไป และแผน ข. รัฐศาสตร์ท้องถิ่นจังหวัดชายแดนภาคใต้ โดยให้เหตุผลว่า จังหวัดปัตตานีเป็นพื้นที่พิเศษ รัฐศาสตร์ของปัตตานีจึงควรมีอะไรที่พิเศษด้วย ทางทบวงมหาวิทยาลัย จึงยอมรับหลักสูตรดังกล่าว และได้รับการอนุมัติตั้งแต่บัดนั้นเป็นต้นมาและได้มีการปรับปรุงหลักสูตรดังกล่าว เมื่อปี พ.ศ. 2537

ต่อมาได้มีการจัดตั้งคณะรัฐศาสตร์เป็นหน่วยงานภายในมหาวิทยาลัยสงขลานครินทร์ที่จัดตั้งขึ้นตามมติที่ประชุมสภามหาวิทยาลัยในการประชุมครั้งที่ 279 (3/2548) เมื่อวันที่ 1 พฤษภาคม พ.ศ. 2548 เพื่อให้เป็นคณะที่เชื่อมโยงการปกครองกับวัฒนธรรมท้องถิ่นภาคใต้ เพื่อทำหน้าที่ผลิตบัณฑิต ทำการวิจัย บริการวิชาการ และทำนุบำรุงศิลปะและวัฒนธรรม โดยเน้นการเรียนการสอนสาขาวิชาการปกครอง นโยบายสาธารณะ และความสัมพันธ์ระหว่างประเทศ ที่เชื่อมโยงกับวัฒนธรรมท้องถิ่น และสอดคล้องกับสภาพการเมือง การปกครอง เศรษฐกิจ และสังคม ในพื้นที่ภาคใต้ โดยได้ตัดโอนอัตราอาจารย์จำนวน 6 อัตรา จากแผนกวิชาเอกรัฐศาสตร์ภาควิชาสังคมศาสตร์ คณะมนุษยศาสตร์และสังคมศาสตร์ เมื่อวันที่ 1 ตุลาคม พ.ศ. 2548 และในภาคการศึกษา 1/2549 ได้ตัดโอนหลักสูตรศิลปศาสตรบัณฑิต วิชาเอกรัฐศาสตร์ และนักศึกษาชั้นปีที่ 1 สาขาวิชารัฐศาสตร์ จำนวน 94 คน มาสังกัดคณะรัฐศาสตร์

## หลักสูตรที่เปิดสอน
จัดการเรียนการสอนจำนวน 2 หลักสูตร ดังนี้

## สัญลักษณ์
***สัญลักษณ์**
สัญลักษณ์ประจำคณะรัฐศาสตร์ มหาวิทยาลัยสงขลานครินทร์ ได้แก่ **"สิงห์น้ำเงิน"**

***คำกลอน**
รัฐศาสตร์พึ่งผยองครรลองธรรม
รัฐศาสตร์ชี้นำทางสุขสม
รัฐศาสตร์นำประโยชน์สู่สังคม
รัฐศาสตร์กรมสงขลานครินทร์"

***สีประจำคณะ**
 สีดำ

## ศิษย์เก่าที่มีชื่อเสียง
* อาทิตยา พรหมคุณ (รุ่น 1) นางสาวไทยจักรวาลประจำปี พ.ศ. 2523
* ธีรเทพ ศรียะพันธ์ อดีตผู้ว่าราชการจังหวัดปัตตานี และอดีตผู้ว่าราชการจังหวัดจันทบุรี

## อ้างอิง

## แหล่งข้อมูลอื่น
* 

สงขลานครินทร์
หมวดหมู่:มหาวิทยาลัยสงขลานครินทร์ วิทยาเขตปัตตานี
จักรพรรดิแห่งอินเดีย

**จักรพรรดิแห่งอินเดีย** เป็นพระอิสริยยศที่พระมหากษัตริย์สหราชอาณาจักรใช้ในการปกครองอนุทวีปอินเดียสมัยบริติชราช

18 ปีหลังจากรัฐสภาสหราชอาณาจักรได้ตราพระราชบัญญัติรัฐบาลอินเดีย ค.ศ. 1858 รัฐบาลของนายกรัฐมนตรีเบนจามินได้ถวายพระอิสริยยศ "จักรพรรดิแห่งอินเดีย" ให้กับสมเด็จพระราชินีนาถวิกตอเรีย ในปี 1876
 
หลังจากที่สมเด็จพระราชินีนาถวิกตอเรียเสด็จสวรรคต สมเด็จพระเจ้าเอ็ดเวิร์ดที่ 7 พระราชโอรสเสด็จขึ้นครองราชย์เป็นพระมหากษัตริย์แห่งสหราชอาณาจักรและจักรพรรดิแห่งอินเดีย และพระอัครมเหสีของพระองค์ สมเด็จพระราชินีอเล็กซานดรา ก็ได้รับพระอิสริยยศทั้งพระราชินีแห่งสหราชอาณาจักรและจักรพรรดินีแห่งอินเดีย

เมื่อพระมหากษัตริย์แห่งสหราชอาณาจักรจะทรงลงพระปรมาภิไธยในเอกสารใด ๆ ที่เกี่ยวข้องกับบริติชอินเดีย จะมีการเติม R I ลงท้ายพระปรมาภิไธย (R ย่อจากภาษาละตินว่า Rex/Regina และ I จาก Imperator/Imperatrix) แต่ถ้าเป็นการลงพระปรมาภิไธยในเอกสารใด ๆ ที่ไม่เกี่ยวข้องกับอินเดีย จะเติมท้ายเพียงแค่ R เท่านั้น พระมหากษัตริย์และพระอัครมเหสีที่ทรงดำรงพระราชอิสริยยศเป็นจักรพรรดิและจักรพรรดินีแห่งอินเดียพระองค์สุดท้ายคือ สมเด็จพระเจ้าจอร์จที่ 6 และสมเด็จพระราชินีเอลิซาเบธ พระราชชนนี ซึ่งในรัชกาลของพระองค์ มีการแบ่งบริติชราชออกเป็นประเทศปากีสถานและประเทศอินเดียเมื่อปี 1947 พระราชอิสริยยศจักรพรรดิแห่งอินเดียจึงถูกยกเลิกมานับแต่นั้น 

แม้พระราชอิสริยยศจักรพรรดิแห่งอินเดียจะถูกยกเลิกไปเมื่อ 18 สิงหาคม 1947 แต่พระมหากษัตริย์สหราชอาณาจักรก็ยังทรงมีพระราชสถานะเป็นพระเจ้าแผ่นดินของประเทศอินเดียไปจนถึงปี 1950 และเป็นพระเจ้าแผ่นดินของประเทศปากีสถานไปจนถึง 1956

## รายพระนามจักรพรรดิ/จักรพรรดินีนาถแห่งอินเดีย

## อ้างอิง

## แหล่งข้อมูลอื่น



หมวดหมู่:พระมหากษัตริย์อังกฤษ
หมวดหมู่:พระมหากษัตริย์สหราชอาณาจักร
อ
หมวดหมู่:ประมุขแห่งรัฐอินเดีย
คณะศึกษาศาสตร์ มหาวิทยาลัยสงขลานครินทร์

**คณะศึกษาศาสตร์ มหาวิทยาลัยสงขลานครินทร์** เป็นคณะลำดับที่ 2 ต่อจากคณะวิศวกรรมศาสตร์ มหาวิทยาลัยสงขลานครินทร์ เปิดรับนักศึกษารุ่นแรกเมื่อ พ.ศ. 2511

## ประวัติ
มหาวิทยาลัยสงขลานครินทร์ ได้รับอนุมัติให้จัดตั้งเมื่อ พ.ศ. 2509 โดยมีคณะวิศวกรรมศาสตร์เป็นคณะแรก ที่เปิดสอนในปี พ.ศ. 2510 โดยใช้อาคารเรียน ของคณะวิทยาศาสตร์การแพทย์ มหาวิทยาลัยมหิดล กรุงเทพมหานคร ต่อมา คณะศึกษาศาสตร์ ได้เปิดสอนเป็นคณะที่สอง เมื่อปีที่ พ.ศ. 2511 รับนักศึกษารุ่นแรก จำนวน 60 คน เป็นนักศึกษาสาขาวิทยาศาสตร์ จำนวน 35 คน และสาขาศิลปศาสตร์ จำนวน 25 คน ใช้อาคารเรียนร่วมกับคณะวิศวกรรมศาสตร์ ที่กรุงเทพมหานคร ต่อมาได้ย้ายมาเรียนที่ ตำบลรูสะมิแล อำเภอเมือง จังหวัดปัตตานี เมื่อวันที่ 9 พฤศจิกายน 2511 (ซึ่งมหาวิทยาลัยได้กำหนด วันดังกล่าว เป็น วันรูสะมิแล) มีอาจารย์จำนวน 11 คน โดยมี ศาสตราจารย์นพ ปาลกะวงศ์ ณ อยุธยา เป็นคณบดีคนแรก คณะศึกษาศาสตร์ นับเป็นคณะแรกของมหาวิทยาลัยสงขลานครินทร์ ที่เปิดสอน ในภาคใต้

ในระยะแรก คณะศึกษาศาสตร์ มีวัตถุประสงค์ผลิตครูระดับปริญญาตรี ที่สอน ระดับมัธยมศึกษา ในเขต 14 จังหวัดภาคใต้ และเพื่อ ขยายการศึกษาระดับอุดมศึกษา ในวิชาการศึกษา ออกไปสู่ส่วนภูมิภาคให้สอดคล้อง กับนโยบายของรัฐ ตามแผนพัฒนาภาคใต้ พร้อมกันนั้นจะร่วมมือกับชุมชนในการปรับปรุงการศึกษา และยกระดับวิทยฐานะ ของครูอาจารย์ให้สูงขึ้นด้วย ปีการศึกษา 2511 เป็นปีแรกที่ คณะศึกษาศาสตร์ เปิดทำการสอน ในสาขาวิชาเอกคณิตศาสตร์ วิทยาศาสตร์ทั่วไป ภาษาอังกฤษ ภาษาไทยและสังคมศาสตร์ ต่อมาคณะศึกษาศาสตร์ ขยายภารกิจเพื่อตอบสนอง ความต้องการของสังคม ตามศักยภาพและความพร้อม

## ทำเนียบคณบดี

## คณะผู้บริหาร

## ส่วนงาน
ตามร่างข้อบังคับมหาวิทยาลัยสงขลานครินทร์ ว่าด้วยการแบ่งส่วนงานภายในมหาวิทยาลัยสงขลานครินทร์ พ.ศ. ... คณะศึกษาศาสตร์ มีการแบ่งส่วนงานระดับสาขาวิชาและเทียบเท่าสาขาวิชา ดังนี้

* สาขาวิชาการสอนวิทยาศาสตร์และคณิตศาสตร์ศึกษา
* สาขาวิชาการเรียนรู้ การสอนและหลักสูตร
* สาขาวิชาวิจัยทางการศึกษาและจิตวิทยาทางการศึกษา
* สาขาวิชาการบริหารและเทคโนโลยีการศึกษา
* โรงเรียนสาธิตมหาวิทยาลัยสงขลานครินทร์ (ฝ่ายประถมศึกษา)
* โรงเรียนสาธิตมหาวิทยาลัยสงขลานครินทร์ (ฝ่ายมัธยมศึกษา)
* สำนักงานคณบดี

## หลักสูตร

## แหล่งข้อมูลอื่น
* 

สงขลานครินทร์
หมวดหมู่:มหาวิทยาลัยสงขลานครินทร์ วิทยาเขตปัตตานี
คณะวิทยาศาสตร์และเทคโนโลยี มหาวิทยาลัยสงขลานครินทร์

**คณะวิทยาศาสตร์และเทคโนโลยี มหาวิทยาลัยสงขลานครินทร์** ได้ก่อตั้งขึ้นเป็นคณะที่ 3 ใน มหาวิทยาลัยสงขลานครินทร์ วิทยาเขตปัตตานี โดยโอนภาควิชาวิทยาศาสตร์ และภาควิชาคหกรรมศาสตร์ จากคณะศึกษาศาสตร์ มาสังกัดคณะวิทยาศาสตร์และเทคโนโลยี และภาควิชาที่โอนมาสังกัดคณะใหม่ ได้เปลี่ยนชื่อภาควิชาวิทยาศาสตร์ทั่วไป เป็นภาควิชาวิทยาศาสตร์และคณิตศาสตร์ โดยเปิดสอนนักศึกษารุ่นแรกของคณะ ในปีการศึกษา 2528 สาขาเทคโนโลยีการยาง จำนวน 11 คน นอกจากนี้คณะฯ ยังรับผิดชอบในการสอนนักศึกษาของคณะศึกษาศาสตร์ คือ ศษ.บ. (คหกรรมศาสตร์), วท.บ(ศึกษาศาสตร์) โปรแกรมวิชาเอกสาขาคณิตศาสตร์ เคมี ชีววิทยา ฟิสิกส์ วิทยาศาสตร์ทั่วไป วิชาโทสาขาต่าง ๆ และหมวดวิชาศึกษาทั่วไป (กลุ่มวิชาคณิตศาสตร์และวิทยาศาสตร์) ให้ทุกคณะในวิทยาเขตปัตตานี

หลังจากการจัดตั้งคณะวิทยาศาสตร์และเทคโนโลยี เมื่อวันที่ 3 ตุลาคม พ.ศ. 2528 จนถึงปัจจุบันได้พัฒนาการเปิดสาขาต่าง ๆ ตามลำดับดังนี้

;ระดับปริญญาตรี
* พ.ศ. 2528 เปิดสอนสาขาวิชาเทคโนโลยียาง
* พ.ศ. 2531 เปิดสอนสาขาวิชาเทคโนโลยีการประมง
* พ.ศ. 2533 เปิดสอนสาขาวิชาคณิตศาสตร์ประยุกต์
* พ.ศ. 2535 เปิดสอนสาขาวิชาคหกรรมศาสตร์
* พ.ศ. 2538 เปิดสอนสาขาวิชาวิทยาศาสตร์การอาหารและโภชนาการ
** สาขาวิชาเทคโนโลยีการเกษตร
** สาขาวิชาเคมี-ชีววิทยา
* พ.ศ. 2542 เปิดสอนสาขาวิชาเคมีอุตสาหกรรม
* พ.ศ. 2546 เปิดสอนสาขาวิชาฟิสิกส์ สาขาวิชาเทคโนโลยีการประมง (ผลิตภัณฑ์ประมง)

## หลักสูตร


## อ้างอิง

## แหล่งข้อมูลอื่น
* 

สงขลานครินทร์
หมวดหมู่:มหาวิทยาลัยสงขลานครินทร์ วิทยาเขตปัตตานี
99

**99** (**เก้าสิบเก้า**) เป็นจำนวนธรรมชาติที่อยู่ถัดจาก 98 (เก้าสิบแปด) และอยู่ก่อนหน้า 100 (หนึ่งร้อย)

## คำเติมนำหน้า
* ภาษากรีก - 
* ภาษาละติน - 

## ความหมาย
* 99 เป็นเลขอะตอมของ ไอน์สไตเนียม

## ในทางคณิตศาสตร์
* 99 คือจำนวนนับตัวที่ 9 ที่มีตัวเลขซ้ำกันทุกหลัก
* 99 คือผลรวมของจำนวนกำลังสาม ของจำนวนนับที่เรียงกัน 3 ลำดับ ดังนี้
99 = 2^3+3^3+4^3

## ดูเพิ่ม
* เก้าสิบเก้า (เกมไพ่)

หมวดหมู่:จำนวนเต็ม
เทพเจ้าแห่งโอลิมปัส

ในเทพปกรณัมกรีก **เทพเจ้าแห่งโอลิมปัส** () เป็นเทพเจ้าหลักของศาสนากรีกโบราณ โดยมากถือว่าประกอบด้วยซูส ฮีรา โพไซดอน ดิมีเทอร์ อะธีนา อะพอลโล อาร์ทิมิส แอรีส แอโฟรไดที ฮิฟีสตัส เฮอร์มีส และเฮสเตียหรือไดอะไนซัส บางครั้งรวมเฮดีสและเพอร์เซฟะนีเป็นส่วนหนึ่งของสิบสองเทพโอลิมปัสด้วย แต่โดยทั่วไปไม่นับเฮดีส เพราะพระองค์ประทับอย่างถาวรในโลกใต้พื้นพิภพและเสด็จมาเยือนยอดเขาโอลิมปัสได้แค่บางครั้ง บางครั้งนับรวมเฮราคลีสและอัสคลิปิอุสเช่นกัน

## รายพระนาม

## วงศ์วานและเครือญาติ

## เชิงอรรถ

## อ้างอิง
* Burkert, Walter, *Greek Religion*, Wiley-Blackwell, 1991. ISBN 978-0-631-15624-6.
* Chadwick, John, *The Mycenaean World*, Cambridge University Press, 1976. ISBN 9780521290371.
* Dowden, Ken, "Olympian Gods, Olympian Pantheon", in *A Companion to Greek Religion*, Daniel Ogden editor, John Wiley & Sons, 2010. ISBN 9781444334173.
* Hansen, William, William F. Hansen, *Classical Mythology: A Guide to the Mythical World of the Greeks and Romans*, Oxford University Press, 2005. ISBN 9780195300352.
* Müller, Karl Otfried, *Ancient Art and Its Remains: Or, A Manual of the Archaeology of Art*, translated by John Leitch, B. Quaritch, 1852.
* Pache, Corinne Ondine, "Gods, Greek" in *The Oxford Encyclopedia of Ancient Greece and Rome, Volume 3*, Oxford University Press. 2010. ISBN 9780195170726.
* Smith, Tyler Jo, Dimitris Plantzos, *A Companion to Greek Art*, editors Tyler Jo Smith, Dimitris Plantzos, John Wiley & Sons, 2012. ISBN 9781118273371.
* Thomas, Edmund, "From the pantheon of the gods to the Pantheon of Rome" in *Pantheons: Transformations of a Monumental Idea*, editors Richard Wrigley, Matthew Craske, Ashgate Publishing, Ltd., 2004. ISBN 9780754608080.
ยัติภังค์

**ยัติภังค์** หรือ **เครื่องหมายขีด** (hyphen) เป็นเครื่องหมายวรรคตอนสากลอย่างหนึ่ง มีลักษณะเป็นขีดแนวนอนสั้น ๆ กลางบรรทัด ยาวไม่เกิน 2 ตัวอักษร หากยาวกว่านั้นจะเรียกว่ายัติภาค

## การใช้งาน
* ใช้รวมคำต่างชนิดกัน เพื่อใช้เป็นส่วนขยายหรือเพื่อให้เกิดคำใหม่ นิยมใช้ในภาษาอังกฤษและภาษาละตินอื่น ๆ
** twentieth-century invention
** cold-hearted person
** award-winning show
* สามารถใช้เป็นตัวแบ่งพยางค์ในการอ่านคำ
** ยัติภังค์ อ่านว่า ยัด-ติ-พัง
** syllabification = syl-lab-i-fi-ca-tion
* ใช้เขียนไว้เมื่อสุดบรรทัดและจำเป็นต้องแยกคำออกจากกัน เนื่องจากเนื้อที่จำกัดหรือแยกตามฉันทลักษณ์ ในทางคอมพิวเตอร์เรียกว่า *ยัติภังค์เผื่อเลือก* (soft hyphen)

ศาลภาษีอากรกลางตัดสินคดีนายเรืองไกร ลีกิจวัฒนะฟ้องเจ้า-
พนักงานประเมินภาษีส่งเงินภาษีรับโอนหุ้นคืนโดยไม่ชอบ โดยศาลวินิจ-
ฉัยว่าการขายหุ้นที่ได้มาจากการซื้อนอกตลาดหลักทรัพย์ ในตลาด-
หลักทรัพย์ ...




* ภาษาไทยใช้ยัติภังค์ในการอ้างถึงสระ เพื่อให้มองเห็นการวางตำแหน่งของสระ โดยสมมติให้ยัติภังค์เป็นพยัญชนะใด ๆ และอ่านเหมือนมี อ เป็นพยัญชนะต้น (บางเบราว์เซอร์อาจมองไม่เห็นรูปสระบนและล่าง)
** -ะ -า -ิ -ี -ื -ึ -ุ -ู เ-ะ เ- แ-ะ แ- ฯลฯ
* ภาษาไทยใช้ยัติภังค์แทนการบอกถึงการประมาณช่วงค่า หรือการบอกต้นทางไปยังปลายทาง อ่านว่า *ถึง* สามารถใช้ยัติภาคแทนได้ในกรณีที่เป็นข้อความยาว
** มือถือรุ่นนี้ราคาทั่วไป 8000-9000 บาท
** ทางหลวงแผ่นดินหมายเลข 304 (ปากเกร็ด - นครราชสีมา)
* ในทางคณิตศาสตร์และวิทยาศาสตร์ ยัติภังค์สามารถใช้แทนการลบ หรือจำนวนติดลบ โดยจะเขียนให้ยาวกว่าปกติเล็กน้อย
** 3 − 2 = 1
** ศูนย์องศาสัมบูรณ์อยู่ที่ −273 องศาเซลเซียส

## อักขระยูนิโคด
จากเดิมในรหัสแอสกี ยัติภังค์และเครื่องหมายลบใช้สัญลักษณ์ตัวเดียวกันคือ (-) ที่ตำแหน่ง `0x2D` แต่สำหรับรหัสยูนิโคด ได้แยกสองเครื่องหมายนี้ออกจากกัน โดยยัติภังค์อยู่ที่ `U+2010` (‐) และเครื่องหมายลบอยู่ที่ `U+2212` (−) แต่ก็ยังคงอักขระตัวเดิมไว้ที่ `U+002D` เพื่อให้ยังสามารถรองรับและเข้ากันได้กับรหัสแอสกี

นอกจากนี้ยังมีสัญลักษณ์ *ยัติภังค์เผื่อเลือก* (soft hyphen) ที่ตำแหน่ง `U+00AD` ซึ่งจะปรากฏเป็นเครื่องหมายขีดเมื่อมีการตัดคำที่ตำแหน่งที่ใส่ไว้ หากไม่มีการตัดคำจะไม่ปรากฏ และมีสัญลักษณ์ *ยัติภังค์แบบไม่ตัดคำ* (non-breaking hyphen) ที่ `U+2011` (‑) เพื่อบังคับระบบคอมพิวเตอร์ว่าไม่ให้ตัดคำที่เครื่องหมายขีด ซึ่งทำงานคล้ายกับ *เว้นวรรคแบบไม่ตัดคำ* (non-breaking space)

## อ้างอิง

ยัติภังค์
นิพจน์ปรกติ

thumb|upright=1.5|

**นิพจน์ปรกติ** () หรือย่อว่า **เรกเอ็กซ์** (regex หรือ regexp) บางครั้งเรียกว่า **นิพจน์ตรรกะ** (rational expression) คือลำดับของอักขระที่กำหนดรูปแบบการจับคู่ในข้อความ โดยทั่วไปรูปแบบดังกล่าวจะถูกนำไปใช้โดยอัลกอริทึมการค้นหาสายอักขระ สำหรับการดำเนินการ "ค้นหา" หรือ "ค้นหาและแทนที่" บนสายอักขระ หรือใช้สำหรับการตรวจสอบข้อมูลนำเข้า เทคนิคของนิพจน์ปรกติถูกพัฒนาขึ้นในสาขาวิทยาการคอมพิวเตอร์เชิงทฤษฎีและทฤษฎีภาษาทางการ

แนวคิดของนิพจน์ปรกติเริ่มต้นขึ้นในทศวรรษ 1950 เมื่อนักคณิตศาสตร์ชาวอเมริกัน สตีเฟน โคล คลีนี ได้กำหนดรูปแบบแนวคิดของภาษาปรกติ พวกมันเริ่มถูกใช้งานอย่างแพร่หลายในเครื่องมือประมวลผลข้อความของระบบปฏิบัติการ Unix ตั้งแต่ทศวรรษ 1980 เป็นต้นมา ได้มีการพัฒนารูปแบบไวยากรณ์สำหรับการเขียนนิพจน์ปรกติที่แตกต่างกันออกไป โดยมาตรฐานหนึ่งคือมาตรฐาน POSIX และอีกมาตรฐานหนึ่งที่ได้รับความนิยมอย่างกว้างขวางคือไวยากรณ์แบบ Perl

นิพจน์ปรกติถูกนำไปใช้ในโปรแกรมค้นหา, ในกล่องโต้ตอบการค้นหาและแทนที่ของโปรแกรมประมวลผลคำและตัวแก้ไขข้อความ, ในเครื่องมือประมวลผลข้อความ เช่น sed และ AWK, และในการการวิเคราะห์คำศัพท์ นิพจน์ปรกติได้รับการสนับสนุนในภาษาโปรแกรมหลายภาษา โดยส่วนประมวลผลในไลบรารีมักเรียกว่า "เอนจิน" และมีเอนจินจำนวนมากที่สามารถนำกลับมาใช้ซ้ำได้

## อ้างอิง

## แหล่งข้อมูลอื่น

* 
* ISO/IEC/IEEE 9945:2009 ''Information technology – Portable Operating System Interface (POSIX) Base Specifications, Issue 7''
* Regular Expressions, IEEE Std 1003.1-2024, Open Group
* Open source list of regular expression resources


หมวดหมู่:ภาษารูปนัย
หมวดหมู่:การเขียนโปรแกรม
เทรนต์ กรีน

**เทรนต์ กรีน** () เกิดเมื่อวันที่ 9 กรกฎาคม ค.ศ. 1970 เป็นควอเตอร์แบ็ก มือหนึ่งของแคนซัสซิตี ชีฟส์ ที่มีหมายเลข 10 ติดหลัง

หมวดหมู่:ผู้เล่นอเมริกันฟุตบอล
จุดกระสัน

**จุดกระสัน** หรือ **จุดแกรเฟนแบร์ก** () หรือ **จี-สปอต** () เป็นอวัยวะส่วนหนึ่งของเพศหญิงอยู่ที่ผนังคลายผังผืดช่องคลอดลึกประมาณ 1 นิ้วหลังกระดูกหัวหน่าว สูตินารีแพทย์ชาวเยอรมันชื่อ แอนสท์ แกรเฟนแบร์ก (Ernst Gräfenberg) ค้นพบ จึงนำชื่อของเขาที่ขึ้นต้นด้วยตัวจี มาตั้งว่า จี-สปอต อวัยวะนี้เมื่อมีการกระตุ้นเร้าอารมณ์จะเกิดการขยายตัวขึ้นเหมือนองคชาต และช่วยทำให้ผู้หญิงถึงจุดสุดยอด เช่นเดียวกับคลิตอริส

หมวดหมู่:อวัยวะเพศ
หมวดหมู่:อารมณ์ทางเพศ
อำเภอลานสกา

**ลานสกา** เป็นอำเภอหนึ่งในจังหวัดนครศรีธรรมราช เดิมเคยเป็นส่วนหนึ่งของอำเภอเมืองนครศรีธรรมราช ก่อนจะแบ่งพื้นที่บางตำบลและยกฐานะขึ้นเป็นอำเภอเมื่อ ปี พ.ศ. 2501

## ที่ตั้งและอาณาเขต
อำเภอลานสกาตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอฉวาง อำเภอพิปูน และอำเภอพรหมคีรี
* **ทิศตะวันออก** ติดต่อกับอำเภอเมืองนครศรีธรรมราชและอำเภอพระพรหม
* **ทิศใต้** ติดต่อกับอำเภอร่อนพิบูลย์และอำเภอทุ่งสง
* **ทิศตะวันตก** ติดต่อกับอำเภอช้างกลางและอำเภอฉวาง

## การแบ่งเขตการปกครอง
### การปกครองส่วนภูมิภาค
อำเภอลานสกาแบ่งพื้นที่การปกครองออกเป็น 5 ตำบล 45 หมู่บ้าน ได้แก่

### การปกครองส่วนท้องถิ่น
ท้องที่อำเภอลานสกาประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลลานสกา]]** ครอบคลุมพื้นที่บางส่วนของตำบลเขาแก้ว
* **[[เทศบาลตำบลขุนทะเล (จังหวัดนครศรีธรรมราช)|เทศบาลตำบลขุนทะเล]]** ครอบคลุมพื้นที่ตำบลขุนทะเลทั้งตำบล
* **องค์การบริหารส่วนตำบลเขาแก้ว** ครอบคลุมพื้นที่ตำบลเขาแก้ว (เฉพาะนอกเขตเทศบาลตำบลลานสกา)
* **องค์การบริหารส่วนตำบลลานสกา** ครอบคลุมพื้นที่ตำบลลานสกาทั้งตำบล
* **องค์การบริหารส่วนตำบลท่าดี** ครอบคลุมพื้นที่ตำบลท่าดีทั้งตำบล
* **องค์การบริหารส่วนตำบลกำโลน** ครอบคลุมพื้นที่ตำบลกำโลนทั้งตำบล

## การสาธารณสุข
* โรงพยาบาลลานสกา (ขนาด 92 เตียง)
* โรงพยาบาลส่งเสริมสุขภาพตำบล บ้านบนโพธิ์ (ท่าดี)
* โรงพยาบาลส่งเสริมสุขภาพตำบล บ้านมะม่วงทอง (ท่าดี)
* โรงพยาบาลส่งเสริมสุขภาพตำบล บ้านย่านยาว (กำโลน)
* โรงพยาบาลส่งเสริมสุขภาพตำบล บ้านคีรีวง (กำโลน)
* โรงพยาบาลส่งเสริมสุขภาพตำบล บ้านร่อน (เขาแก้ว)
* โรงพยาบาลส่งเสริมสุขภาพตำบล บ้านสอ (ขุนทะเล)
* โรงพยาบาลส่งเสริมสุขภาพตำบล บ้านบ่อทราย (ขุนทะเล)
* โรงพยาบาลส่งเสริมสุขภาพตำบล บ้านพรุกำ (ลานสกา)

## ความปลอดภัย
* สถานีตำรวจภูธรลานสกา
* ป้อมตำรวจชุมชนท่าดี
* ป้อมตำรวจชุมชนกำโลน
* ป้อมตำรวจชุมชนเขาแก้ว
* ป้อมตำรวจชุมชนลานสกา
* ป้อมตำรวจชุมชนขุนทะเล

## สถาบันการศึกษา
### ตำบลกำโลน
#โรงเรียนสวนกุหลาบวิทยาลัย นครศรีธรรมราช
#โรงเรียนวัดโคกโพธิ์สถิตย์ (โรงเรียนดีประจำตำบล)
#โรงเรียนวัดจันทร์
#โรงเรียนวัดสมอ
#โรงเรียนวัดวังไทร
#โรงเรียนไทยรัฐวิทยา 74 (ชุมชนบ้านคีรีวง)

### ตำบลขุนทะเล
# โรงเรียนขุนทะเลวิทยาคม
# โรงเรียนบ้านสำนักใหม่ (โรงเรียนดีประจำตำบลขุนทะเล)
# โรงเรียนราษฎร์บำรุง
# โรงเรียนวัดสอ 
# โรงเรียนวัดใหม่ทอน
# โรงเรียนบ้านคดศอก

### ตำบลลานสกา
#โรงเรียนวัดเจดีย์
#โรงเรียนวัดวังหงส์ 
#โรงเรียนวัดน้ำรอบ

## ธนาคาร
### สาขาธนาคาร
#ธนาคารเพื่อการเกษตรและสหกรณ์การเกษตร สาขาลานสกา
#ธนาคารออมสิน  สาขาลานสกา

## การเดินทาง
# ทางหลวงแผ่นดินหมายเลข 4015 (บ้านตาล-บ้านส้อง)
# ทางหลวงแผ่นดินหมายเลข 4238 (ลานสกา-ไม้หลา)

## หน่วยงานราชการ
# ที่ว่าการอำเภอลานสกา
# สถานีตำรวจภูธรลานสกา
# สำนักงานที่ดินจังหวัดนครศรีธรรมราช  สาขาลานสกา (ลานสกา พรหมคีรี)
# หมวดทางหลวงลานสกา (แขวงทางหลวงนครศรีธรรมราชที่ 1 สำนักทางหลวงที่ 16 นครศรีธรรมราช)
# ที่ทำการไปรษณีย์ลานสกา
# การไฟฟ้าส่วนภูมิภาค สาขาลานสกา
# สำนักงานเกษตรอำเภอลานสกา
# สำนักงานสาธารณสุขอำเภอลานสกา
# สำนักงานสรรพากร เขตพื้นที่ลานสกา
# สำนักงานสรรพสามิต สาขาลานสกา
# ที่ทำการอุทธยานแห่งชาติ เขาหลวง
# โรงพยาบาลลานสกา
# ศูนย์บริการการศึกษานอกโรงเรียนอำเภอลานสกา
# ห้องสมุดประชาชนอำเภอลานสกา
# สำนักงานกิ่งกาชาดอำเภอลานสกา

## แหล่งข้อมูลอื่น
* อำเภอลานสกา
* http://www.facebook.com/pages/วัดวังหงส์


ลานสกา
สุชาติ สวัสดิ์ศรี

**สุชาติ สวัสดิ์ศรี ศิลปินแห่งราษฎร์**  (เกิด 24 มิถุนายน พ.ศ. 2488) เป็นนักเขียนชาวไทย ใช้นามปากกา **สิงห์สนามหลวง** และเป็นที่รู้จักจากการก่อตั้งรางวัลช่อการะเกด

สุชาติเกิดที่ตำบลท่าเรือ อำเภอท่าเรือ จังหวัดพระนครศรีอยุธยา บิดาเป็นหมอเสนารักษ์ มารดาเป็นชาวนา สุชาติสำเร็จการศึกษาระดับปริญญาตรี ศิลปศาสตรบัณฑิต (เกียรตินิยมดี) สาขาประวัติศาสตร์ จากมหาวิทยาลัยธรรมศาสตร์ เมื่อ พ.ศ. 2509 แล้วสมรสกับวรรณา สวัสดิ์ศรี (สกุลเดิม ทรรปนานนท์) นักเขียนเจ้าของนามปากกา "ศรีดาวเรือง" ทั้งคู่มีบุตรด้วยกัน 

สุชาติเคยประกอบอาชีพและมีบทบาทหลากหลาย ตั้งแต่เป็นครูโรงเรียนราษฎร์ อาจารย์มหาวิทยาลัย นักเขียน บรรณาธิการนิตยสาร บรรณาธิการสำนักพิมพ์ ร่วมก่อตั้งกลุ่มวรรณกรรม ร่วมก่อตั้งกลุ่มละคร เป็นที่ปรึกษากลุ่มกิจกรรม ก่อตั้งรางวัลช่อการะเกด และก่อตั้งสำนักช่างวรรณกรรม

นอกจากผลงานด้านวรรณกรรม สุชาติยังมีผลงานศิลปะจากการศึกษาด้วยตัวเอง โดยจัดแสดงเป็นนิทรรศการศิลปะแล้วหลายครั้ง นอจากนี้ ในเหตุการณ์ 14 ตุลา สุชาติมีบทบาทเป็นบรรณาธิการวารสารรายสามเดือนของสมาคมสังคมศาสตร์แห่งประเทศไทย

กระทรวงวัฒนธรรมยกย่อง สุชาติ สวัสดิ์ศรี เป็นศิลปินแห่งชาติ สาขาวรรณศิลป์ เมื่อ พ.ศ. 2554 

20 สิงหาคม พ.ศ. 2564 คณะกรรมการวัฒนธรรมแห่งชาติ มีมติถอดสุชาติออกจากตำแหน่งศิลปินแห่งชาติ หลังจากวิพากษ์วิจารณ์ให้ร้ายสถาบันพระมหากษัตริย์

## ประวัติการทำงาน
* บรรณาธิการวารสารสังคมศาสตร์ปริทัศน์
* บรรณาธิการนิตยสารโลกหนังสือ
* บรรณาธิการนิตยสารบานไม่รู้โรย
* บรรณาธิการวารสารช่อการะเกด

## งานแสดงนิทรรศการศิลปะ
### งานแสดงกลุ่ม
* 2544 - นิทรรศการ ศิลปะกับสังคม : สถาบันปรีดี พนมยงค์
* 2545 - นิทรรศการ ศิลปะกับสังคม : สถาบันปรีดี พนมยงค์
* 2546 - นิทรรศการ ศิลปะกับสังคม : สถาบันปรีดี พนมยงค์
* 2547 - นิทรรศการ ศิลปะกับสังคม : สถาบันปรีดี พนมยงค์
** นิทรรศการ เจ้าชายน้อย(เพื่อคนพิการ) : ภัทราวดีแกลเลอรี, กรุงเทพฯ
** นิทรรศการ "หงา คาราวาน" พบ "สิงห์สนามหลวง" (เพื่อ ’รงค์ วงษ์สวรรค์) : ร้านล็อต, เชียงใหม่
** นิทรรศการ "เพื่อนศิลปิน" : ร้านเจน, กรุงเทพฯ
** นิทรรศการ "JAZZ UP YOUR LIFE" ร่วมกับ “สิเหร่” : ร้านเฮ็มลอก, กรุงเทพฯ
*2548 - นิทรรศการ ศิลปะกับสังคม : สถาบันปรีดี พนมยงค์
** นิทรรศการ "ศิลปะเกื้อกูลศิลปะ" : สมาคมนักเขียนแห่งประเทศไทย

### นิทรรศการเดี่ยว
* 2544 - งานติดตั้งจัดวาง นักเขียนเก่าไม่มีวันตาย : สถาบันปรีดี พนมยงค์
* 2546 - สุชาติโทเปีย [SUCH-ARTOPIA] งานแสดงจิตรกรรมภาคแรก : ห้องศิลปนิทรรศมารศรี พิพิธภัณฑ์วังสวนผักกาด
* 2547 
** สุชาติมาเนีย [SUCH-ARTMANIA] งานแสดงจิตรกรรมภาคสอง งานติดตั้งจัดวางและเปิดตัวนวนิยายทัศนศิลป์ [Visual Art Novel] : สถาบันปรีดี พนมยงค์
** ดาวเรืองบินข้ามครรภ์ฟ้า : ร้านหนังสือใต้ดิน กรุงเทพฯ
* 2548 - สุชาติเฟลเลีย [SUCH-ARTFAILURE] งานแสดงจิตรกรรมภาคสาม : หอศิลป์จามจุรี จุฬาลงกรณ์มหาวิทยาลัย

## เครื่องราชอิสริยาภรณ์
* พ.ศ. 2555 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

## อ้างอิง

* 

## แหล่งข้อมูลอื่น
*  สุชาติ สวัสดิ์ศรี : ศิลป์ของสิงห์ฯ 

หมวดหมู่:บุคคลจากอำเภอท่าเรือ
หมวดหมู่:ศิลปินแห่งชาติสาขาวรรณศิลป์
หมวดหมู่:นักเขียนชาวไทย
หมวดหมู่:บรรณาธิการนิตยสาร
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ จ.ภ.
ประเทศเอริเทรีย

**เอริเทรีย** (; ; ) หรือชื่อทางการคือ **รัฐเอริเทรีย** (; ; ) เป็นประเทศทางตอนเหนือของแอฟริกาตะวันออก มีชายฝั่งทะเลติดกับทะเลแดงเกือบหนึ่งพันกิโลเมตร ทิศเหนือและทิศตะวันออกติดทะเลแดง ทิศตะวันตกติดซูดาน ทิศตะวันออกเฉียงใต้ติดจิบูตี ทิศใต้ติดเอธิโอเปีย มีเมืองหลวงชื่อแอสมารา

## ประวัติศาสตร์
ประเทศเอริเทรียในปัจจุบันเดิมเป็นที่ตั้งของอาณาจักรโบราณที่ชื่อ **ปุนต์** ซึ่งปรากฏในพงศาวดารอียิปต์ ที่อียิปต์ไปทำการค้ากับอาณาจักรปุนต์ ในรัชสมัยของฟาโรห์หญิงฮัตเชปซุต แห่งราชอาณาจักรอียิปต์

## การแบ่งเขตการปกครอง
ประเทศเอริเทรียแบ่งเขตการปกครองออกเป็น **6 แคว้น (region-''zobas'')** โดยแบ่งย่อยออกเป็น **เขต (sub-region-''sub-zobas'')** ได้แก่
# แคว้นมาเกล
# แคว้นเดบับ
# แคว้นกาช-บาร์กา
# แคว้นอันเซบา
# แคว้นนอร์เทิร์นเรดซี
# แคว้นเซาเทิร์นเรดซี

## ประชากร
### เชื้อชาติ
* ทีกรินยา ร้อยละ 50
* ทีเกรย์ ร้อยละ 31.4
* ซาโฮ ร้อยละ 5
* อาฟาร์ ร้อยละ 5
* เบจา ร้อยละ 2.5
* ไบลิน ร้อยละ 2.1
* คุนามา ร้อยละ 2
* นารา ร้อยละ 1.5%
* ราไชดา ร้อยละ 5

### ศาสนา
ศาสนาคริสต์ (นิกายเอริเทรียนคอปติกออร์ทอดอกซ์ นิกายโรมันคาทอลิก และนิกายโปรเตสแตนต์) ร้อยละ 50 และศาสนาอิสลามนิกายซุนนีร้อยละ 50

## เชิงอรรถ

## อ้างอิง


หมวดหมู่:รัฐและดินแดนที่ก่อตั้งในปี พ.ศ. 2536
หมวดหมู่:รัฐพรรคการเมืองเดียว
หมวดหมู่:รัฐรวบอำนาจเบ็ดเสร็จ
หมวดหมู่:อดีตอาณานิคมของอิตาลี
หมวดหมู่:ประเทศในทวีปแอฟริกา
หมวดหมู่:รัฐสมาชิกสหภาพแอฟริกา
หมวดหมู่:รัฐสมาชิกสหประชาชาติ
เว็บแคม

thumb|เว็บแคมของบริษัทครีเอทีฟ รุ่นติดตั้งบนคอมพิวเตอร์โน้ตบุ้ก

**เว็บแคม** (webcam) หรือ **เว็บแคเมรา** (web camera) เป็นกล้องที่ส่งสัญญาณภาพผ่านทางคอมพิวเตอร์สำหรับใช้งานผ่านทางเวิลด์ไวด์เว็บ ทางเมสเซนเจอร์หรือทางซอฟต์แวร์อื่น

## การใช้งาน
* ในการสื่อสารเว็บแคมได้มีการใช้อย่างแพร่หลายสำหรับการสนทนาทั่วไปรวมถึงการแพร่ภาพผ่านทางอินเทอร์เน็ต
* ในทางธุรกิจเว็บแคมได้มีใช้ในการประชุมออนไลน์โดยที่ผู้เข้าร่วมประชุมสามารถประชุมร่วมกันโดยไม่จำเป็นต้องเดินทางมาอยู่ในสถานที่เดียวกัน
* ในการก่อสร้าง เว็บแคมได้มีใช้ติดตั้งในสถานก่อสร้างเพื่อวัดประสิทธิภาพการทำงานโดยเปรียบเทียบภาพการทำงานของวันก่อนหน้า และวันปัจจุบัน และนอกจากนี้มีการใช้งานสำหรับความปลอดภัยในสถานก่อสร้าง
* ในวิดีโอเกมของเพลย์สเตชัน 2ได้มีเว็บแคมในชื่อ อายทอย และเกมเอกซ์บอกซ์ 360 มีเว็บแคมในชื่อ เอกซ์บอกซ์ไลฟ์วิชันแคเมรา สำหรับเชื่อมต่อเข้ากับวิดีโอเกมจับการเคลื่อนไหวของผู้เล่น 

## ผู้ผลิตเว็บแคม
* Aiptek
* แอปเปิลคอมพิวเตอร์ - รุ่นไอไซต์
* AArgus
* Atiger
* BenQ 
* แคนอน
* คาซิโอ
* Cobra
* คองคอร์ด 
* Cool-iCam 
* ครีเอทีฟ 
* ดี-ลิงก์
* Emprex
* เอปสัน 
* ฟูจิฟิล์ม 
* Hasselblad 
* ฮิวเลตต์-แพคการ์ด 
* ฮิตาชิ
* It Works
* Jenoptik 
* Ken-A-Vision
* โกดัก 
* เคียวเซร่า 
* Largan 
* ไลก้า 
* ลอจิเทก 
* Maxell 
* Microtek 
* Minox
* Mobotix
* Mustek 
* โนเกีย 
* นิกอน 
* Ocuview 
* โอลิมปัส 
* Oregon Scientific 
* พานาโซนิก
* เพนแทกซ์ 
* ฟิลิปส์
* โพลารอยด์ 
* Praktica
* Premier 
* Ricoh 
* Rollei 
* ซัมซุง 
* ซันโย 
* ซิกมา 
* SiPix 
* SMaL 
* โซนี่ 
* Swann
* ยูแมกซ์
* Vivitar

### บริษัทที่เลิกการผลิต
* อักฟ่า
* คอนแทกซ์
* เกตเวย์
* โคนิกา
* มินอลต้า
* นินเทนโด
* โตชิบา
* ยาชิกะ

ว็เบแคม
หมวดหมู่:ความเป็นส่วนตัว
หมวดหมู่:เวิลด์ไวด์เว็บ
หมวดหมู่:การประชุมทางไกล
โทเฟิล

**โทเฟิล** ( ) เป็นการทดสอบวัดความรู้ในภาษาอังกฤษตามมาตรฐานของภาษาอังกฤษอเมริกันในทวีปอเมริกาเหนือ สำหรับนักศึกษาที่ต้องการศึกษาต่อในระดับมหาวิทยาลัย ถ้าประเทศที่ไม่ได้ใช้ภาษาอังกฤษเป็นภาษาหลักนักศึกษาที่มาจากประเทศอื่นจำเป็นต้องทดสอบโทเฟิลนี้  ผลคะแนนโทเฟิลมีผลเป็นเวลา 2 ปี

การสอบโทเฟิลจัดทำโดย หน่วยบริการทดสอบทางการศึกษา (Educational Testing Service, ETS) มีครั้งแรกในปี พ.ศ. 2507 (ค.ศ. 1964) และยังคงมีการสอบในปัจจุบัน โดยรูปแบบการสอบมีการปรับปรุงเปลียนแปลงตลอดเวลา โดยในปัจจุบันการวัดผลได้แบ่งออกเป็น 4 ลักษณะ คือ การอ่าน การเขียน การพูด และการฟัง

## อ้างอิง

## แหล่งข้อมูลอื่น
* เว็บไซต์โทเฟิลอย่างเป็นทางการ
* รวมเว็บไซต์ที่เกี่ยวข้องกับการสอบโทเฟิล 

## ดูเพิ่ม
* IELTS
* โทอิก

หมวดหมู่:แบบทดสอบภาษาอังกฤษ
หมวดหมู่:การทดสอบมาตรฐานทางภาษา
ชุดพัฒนาจาวา

**ชุดพัฒนาจาวา** (Java Development Kit; JDK) เป็นชุดคำสั่งในการพัฒนาโปรแกรมด้วยภาษาจาวา ประกอบด้วย 3 รุ่นย่อยดังนี้
* Java SE (Standard Edition) สำหรับพัฒนาโปรแกรมบนคอมพิวเตอร์เดสก์ทอปทั่วไป
* Java ME (Micro Edition) สำหรับพัฒนาโปรแกรมบนอุปกรณ์พกพา เช่น โทรศัพท์มือถือ หรือพีดีเอ ส่วนมากใช้เขียนโปรแกรมเกม
* Java EE (Enterprise Edition) สำหรับพัฒนาโปรแกรมในองค์กรใหญ่ ๆ หรือมีขอบเขตของโครงการกว้างมาก

ชุดพัฒนาโปรแกรม JDK นั้น เป็นมาตรฐานที่ถูกกำหนดโดยบริษัทซัน ไมโครซิสเต็มส์ และมีผู้พัฒนาชุดพัฒนาโปรแกรม JDK ออกมามากมาย เช่น ซัน ไมโครซิสเต็มส์, ไอบีเอ็ม และบีอีเอ ซิสเต็มส์

## ดูเพิ่ม
* ภาษาจาวา

หมวดหมู่:ภาษาจาวา
โรงแรมริตซ์

thumb|อาคารโรงแรมด้านที่ติดกับถนน Piccadilly

**โรงแรมริทซ์ ลอนดอน**  (Ritz Hotel London) เป็นโรงแรมหรูหราขนาด 133 ห้องพัก ตั้งอยู่บนถนน Piccadilly ใกล้กับ Green Park ในกรุงลอนดอน

ริตซ์
ริตซ์
ปรางค์กู่ (จังหวัดร้อยเอ็ด)

thumb|300px|ปรางค์กู่ อำเภอธวัชบุรี จังหวัดร้อยเอ็ด

**ปรางค์กู่** เป็นปราสาทขอม ตั้งอยู่ที่อำเภอธวัชบุรี จังหวัดร้อยเอ็ด สร้างด้วยศิลาแลง ปรางค์ประธาน มีกำแพงล้อมรอบ ที่มีซุ้มประตูทางเข้าหรือโคปุระอยู่ด้านหน้า มีอาคารรูปสี่เหลี่ยมผืนผ้าหรือบรรณาลัย มีสระน้ำ กรุด้วยศิลาแลง 

พ.ศ. 2534 กรมศิลปากรได้บูรณะ ค้นพบทับหลังที่ปรางค์ประธาน สลักเป็นรูปคนขี่หลังช้าง มีความหมายว่า พระอินทร์ทรง (แปลว่า ขี่) ช้างเอราวัณ  และพบเสา กรอบประตูทำด้วยศิลาแลง และศิวลึงค์ขนาดใหญ่ 

สรุปได้ว่า ปรางค์กู่ เป็นสถาปัตยกรรมแบบบาปวน ในลัทธิไศวนิกาย รูปแบบของอาคารอโรคยาศาล สร้างในสมัยพระเจ้าชัยวรมันที่ 7 สร้างในพุทธศตวรรษที่ 18 

กรมศิลปากรประกาศขึ้นทะเบียนปรางค์กู่เป็นโบราณสถาน ในราชกิจจานุเบกษา เล่มที่ 52 ตอนที่ 172 วันที่ 8 มีนาคม พ.ศ. 2478  

หมวดหมู่:ปราสาทขอมในประเทศไทย
หมวดหมู่:ปราสาทหินในประเทศไทย
หมวดหมู่:โบราณสถานในจังหวัดร้อยเอ็ด
หมวดหมู่:สิ่งก่อสร้างในพุทธศตวรรษที่ 18
หมวดหมู่:สิ่งก่อสร้างในอำเภอธวัชบุรี
พระเจ้าคริสเตียนที่ 9 แห่งเดนมาร์ก

**สมเด็จพระเจ้าคริสเตียนที่ 9 แห่งเดนมาร์ก**  (พระราชสมภพ 8 เมษายน ค.ศ. 1818 — สวรรคต 29 มกราคม ค.ศ. 1906) พระองค์เป็นพระมหากษัตริย์แห่งราชอาณาจักรเดนมาร์กที่น่าเกรงขามพระองค์หนึ่งของโลก แม้ประเทศเดนมาร์ก จะเป็นประเทศเล็ก ๆ ในยุโรป เนื่องด้วยทรงดำรงพระราชสถานะเป็นสมเด็จพระบรมอัยกาธิราช (ทูลกระหม่อมตา) ใน 2 พระเจ้าแผ่นดินผู้เรืองอำนาจ และเป็นประเทศมหาอำนาจของโลก คือ สมเด็จพระจักรพรรดิซาร์นิโคลัสที่ 2 และ สมเด็จพระเจ้าจอร์จที่ 5 ทรงได้รับพระราชสมัญญานามว่า **สมเด็จตาแห่งยุโรป** ในขณะที่ สมเด็จพระนางเจ้าลูอีเซอแห่งเฮ็สเซิน-คัสเซิล พระบรมราชินี ได้รับการถวายพระราชสมัญญานามว่า **สมเด็จยายแห่งยุโรป** ส่วนทางด้าน สมเด็จพระราชินีนาถบรมวิกตอเรีย ทรงได้รับการถวายพระราชสมัญญานามที่ **สมเด็จย่าแห่งยุโรป** ในขณะที่ เจ้าชายอัลเบิร์ต พระราชสวามี แม้จะสิ้นพระชนม์ไปก่อน แต่ทรงดำรงพระราชสถานะเป็นเจ้าชายพระราชสวามีแคืในพระเจ้าแผ่นดินบริเตนใหญ่ จึงได้รับการถวายพระราชสมัญญานามว่า **สมเด็จปู่แห่งยุโรป** ทั้งนี้ เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถบรมเอลิซาเบธที่ 2 เป็นพระราชปนัดดาในพระองค์ รวมทั้งสมเด็จพระนางเจ้าอเล็กซานดรา พระบรมราชินีแห่งเดนมาร์ก พระราชธิดาซึ่งเข้าพระราชพิธีอภิเษกเสกสมรสกับสมเด็จพระเจ้าเอ็ดเวิร์ดที่ 7 ทำให้พระบรมวงศานุวงศ์ในพระบรมราชวงศ์วินด์เซอร์ปัจจุบันนั้น เป็นพระราชสันตติวงศ์ในพระเจ้าคริสเตียนที่ 9 ทั้งสิ้น

คติพจน์ประจำรัชกาลของพระองค์คือ 

# เจ้าฟ้าชายเฟรเดอริก มกุฎราชกุมาร ซึ่งต่อมาได้เสด็จขึ้นครองราชสมบัติเป็น สมเด็จพระเจ้าเฟรเดอริกที่ 8 แห่งเดนมาร์ก เสกสมรสกับสมเด็จพระราชินีลูอีสแห่งเดนมาร์ก
# เจ้าฟ้าหญิงอเล็กซานดรา ต่อมาทรงเสกสมรสกับ พระเจ้าเอ็ดเวิร์ดที่ 7 แห่งสหราชอาณาจักร และดำรงพระอิสริยยศเป็น สมเด็จพระราชินีอเล็กซานดราแห่งสหราชอาณาจักร
# เจ้าฟ้าชายวิลเฮม ซึ่งต่อมาได้เสด็จขึ้นครองราชสมบัติเป็น พระเจ้าเยออร์ยีโอสที่ 1 แห่งกรีซ เสกสมรสกับ สมเด็จพระราชินีโอลกาแห่งกรีซ
#เจ้าฟ้าหญิงดักมาร์ ต่อมาทรงเสกสมรสกับจักรพรรดิอะเลคซันดร์ที่ 3 แห่งรัสเซีย เป็นพระราชมารดาของจักรพรรดินิโคลัสที่ 2 ซึ่งเป็นพระเจ้าแผ่นดินองค์สุดท้ายของรัสเซีย
# เจ้าหญิงไธราแห่งเดนมาร์ก (พ.ศ. 2396-2476) ซึ่งต่อมาได้ทรงเสกสมรสกับ เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ ดยุกแห่งคัมบาลันด์ เจ้าฟ้าหญิงไธราได้ทรงดำรงพระอิสริยยศเป็นเจ้าฟ้าหญิงมกุฎราชกุมารีแห่งฮาโนเวอร์เป็นระยะเวลาหนึ่ง ก่อนที่พรสวามีจะสละสิทธิ์ในการครองบัลลังก์
# เจ้าชายวัลเดมาร์แห่งเดนมาร์ก เสกสมรสกับ เจ้าหญิงมารีแห่งออร์เลอ็อง เจ้าฟ้าชายพระองค์นี้เคยได้รับการถวายราชบัลลังก์ของทั้งบัลแกเรียและนอร์เวย์ แต่พระองค์ทรงปฏิเสธ

## อ้างอิง

## ดูเพิ่ม
* ราชสันตติวงศ์ในพระเจ้าคริสเตียนที่ 9 แห่งเดนมาร์ก

## แหล่งข้อมูลอื่น

* Royal House of Denmark
* Ducal House of Schleswig-Holstein-Sonderburg-Glücksburg
* Landgravial House of Hesse-Kassel
* The Danish Monarchy's official site 
* A detailed listing of his descendants
* An ancestor chart of him ; not necessarily reliable


หมวดหมู่:พระมหากษัตริย์เดนมาร์ก
หมวดหมู่:ดยุกแห่งฮ็อลชไตน์
หมวดหมู่:ดยุกแห่งชเลสวิช
หมวดหมู่:ราชวงศ์กลึคส์บวร์ค (เดนมาร์ก)
เซบิยา

**เซบิยา** () เป็นศูนย์กลางทางการเงิน วัฒนธรรม และศิลปะของภาคใต้ของประเทศสเปน และยังเป็นเมืองหลักของแคว้นปกครองตนเองอันดาลูซิอาและจังหวัดเซบิยาอีกด้วย พิกัดภูมิศาสตร์ตั้งอยู่ที่ 37°22′38″ เหนือ และ 5°59′13″ ตะวันตก) มีแม่น้ำกัวดัลกิบีร์ไหลผ่าน ตั้งอยู่ภาคตะวันตกเฉียงใต้ของคาบสมุทรไอบีเรีย

เฉพาะในเมืองเซบิยามีจำนวนประชากร 688,711 คนในปี พ.ศ. 2561 แต่ถ้ารวมพื้นที่เขตเมือง (urban area) จะมีจำนวนประชากร 1,107,000 คน และถ้ารวมประชากรในเขตมหานคร (เขตเมืองรวมกับเมืองบริวาร) จะมีจำนวนสูงถึง 1,519,639 คน ทำให้เขตมหานครเซบิยาเป็นเขตมหานครที่ใหญ่เป็นอันดับที่ 4 ของสเปน

## เมืองพี่น้อง

*  อ็องเฌ (ฝรั่งเศส) ค.ศ. 1989
*  บาร์เซโลนา (สเปน) ค.ศ. 1987
*  บัวโนสไอเรส (อาร์เจนตินา) ค.ศ. 1976
*  โคลัมบัส รัฐโอไฮโอ (สหรัฐ) ค.ศ. 1988
*  กอร์โดบา (สเปน) ค.ศ. 1908
*  กัวดาลาฮารา (เม็กซิโก) ค.ศ. 1984
*  อาบานา (คิวบา) ค.ศ. 2007
*  แคนซัสซิตี รัฐมิสซูรี (สหรัฐ) ค.ศ. 1969
*  ลาเรโด (สเปน) ค.ศ. 2017
*  มาร์ราคิช (โมร็อกโก) ค.ศ. 2017
*  เมดีนาเดรีโอเซโก (สเปน) ค.ศ. 2016
*  ซานซัลวาดอร์ (เอลซัลวาดอร์) ค.ศ. 2018
*  เซบิยาลานูเอบา (สเปน)

;หุ้นส่วน
*  กรากุฟ (โปแลนด์) ค.ศ. 2002

## ภูมิอากาศ
เซบิยามีลักษณะภูมิอากาศแบบเมดิเตอร์เรเนียน ตามการแบ่งเขตภูมิอากาศแบบเคิพเพิน ฤดูร้อนมีอากาศแห้ง แต่ร้อนถึงร้อนจัดโดยเฉพาะตอนกลางวัน อุณหภูมิเฉลี่ยระหว่าง 20 ถึง 36 องศาเซลเซียสในเดือนกรกฎาคมและสิงหาคม เซบิยาถูกจัดว่าเป็นเมืองที่มีอุณหภูมิสูงที่สุดในช่วงฤดูร้อนของทวีปยุโรป ขณะที่ฤดูหนาวมีอากาศชื้นแต่อบอุ่นไม่หนาวจัด อุณหภูมิเฉลี่ยระหว่าง 6 ถึง 16 องศาเซลเซียสในเดือนมกราคม

เซบิยามีปริมาณฝนรวมทั้งปีประมาณ 540 มิลลิเมตร และมี 50 วันที่ฝนตกตั้งแต่ 1 มิลลิเมตรขึ้นไป ส่วนใหญ่ฝนตกชุกในเดือนพฤศจิกายนและธันวาคม ขณะที่เดือนกรกฎาคมและสิงหาคมแทบไม่มีฝนเลย มีแสงแดดมากกว่า 2,900 ชั่วโมงต่อปี หรือราว 8 ชั่วโมงต่อวัน

นับตั้งแต่ปี ค.ศ. 1951 เซบิยามีสถิติอุณหภูมิสูงสุดเป็นประวัติการณ์อยู่ที่ 46.6 องศาเซลเซียส เมื่อวันที่ 23 กรกฎาคม ค.ศ. 1995 และมีสถิติอุณหภูมิต่ำสุดเป็นประวัติการณ์อยู่ที่ -5.5 องศาเซลเซียส เมื่อวันที่ 12 กุมภาพันธ์ ค.ศ. 1956 

## อ้างอิง

* 

## แหล่งข้อมูลอื่น

* Seville in the official website of Tourism in Spain
* Official website of the city council.  
* Postal Codes in Seville 


หมวดหมู่:เมืองในแคว้นอันดาลูซิอา
กอร์โดบา (ประเทศสเปน)

**กอร์โดบา** (, ) เป็นเมืองในแคว้นปกครองตนเองอันดาลูซิอาทางภาคใต้ของประเทศสเปน และเป็นเมืองหลักของจังหวัดกอร์โดบา มีพิกัดภูมิศาสตร์ตั้งอยู่ที่ 37°88' เหนือ 4°77' ตะวันตก ริมแม่น้ำกัวดัลกิบีร์ ก่อตั้งขึ้นในสมัยโรมันโบราณในชื่อ **กอร์ดูบา** (Corduba) โดยเกลาดิอุส มาร์เกลลุส (Claudius Marcellus) ในปี พ.ศ. 2548 เมืองนี้มีจำนวนประชากร 321,164 คน

ทุกวันนี้ ในความเป็นเมืองสมัยใหม่ขนาดกลาง ตัวเมืองเก่ายังคงมีสถาปัตยกรรมน่าประทับใจหลายแห่งที่ย้อนไปเมื่อครั้งเมืองนี้เป็นเมืองหลวงที่เจริญรุ่งเรืองของอาณาจักรกาหลิบแห่งกอร์โดบาของชาวมุสลิมซึ่งเคยปกครองพื้นที่เกือบทั้งหมดในคาบสมุทรไอบีเรีย ประมาณกันว่าเมืองกอร์โดบาซึ่งมีประชากรถึง 500,000 คนในคริสต์ศตวรรษที่ 10 เป็นเมืองที่ใหญ่ที่สุดอันดับสองของโลกรองจากคอนสแตนติโนเปิล

กอร์โดบาเป็นสถานที่เกิดของนักปรัชญาที่มีชื่อเสียงอย่างน้อยสามคน ได้แก่ ลูกิอุส อันไนอุส เซเนกา (Lucius Annaeus Seneca) ชาวโรมัน อาเวอร์โรเอส (Averroes) ชาวมุสลิม และไมโมนิเดส (Maimonides) ชาวยิว และยังเป็นสถานที่เกิดของลูกัน (Lucan) กวีชาวโรมัน รวมทั้งกวีสเปนยุคกลาง ฆวน เด เมนา (Juan de Mena) และลุยส์ เด กองโกรา (Luis de Góngora) ในสมัยถัดมา ศิลปินฟลาเมงโกที่มีชื่อเสียงหลายคน ได้แก่ ปาโก เปญญา (Paco Peña) บิเซนเต อามิโก (Vicente Amigo) และโฆอากิน กอร์เตส (Joaquín Cortés) ต่างก็เกิดที่เมืองนี้ด้วยเช่นกัน

## สถานที่ท่องเที่ยว
* มัสยิด-อาสนวิหารกอร์โดบา เป็นมหาวิหารที่มีลักษณะผสมระหว่างมัสยิดของชาวมุสลิมกับโบสถ์ของศาสนาคริสต์

## เมืองฝาแฝด
*  อัลก็อยเราะวาน, ประเทศตูนิเซีย
*  ดามัสกัส, ประเทศซีเรีย
*  แมนเชสเตอร์, สหราชอาณาจักร
*  บูร์ก็องแบร็ส, ประเทศฝรั่งเศส
*  แฟ็ส, ประเทศโมร็อกโก
*  ละฮอร์, ประเทศปากีสถาน

## ภูมิอากาศ
กอร์โดบามีลักษณะภูมิอากาศแบบเมดิเตอร์เรเนียน โดยฤดูร้อนมีอากาศแห้งและร้อนจัดในตอนกลางวัน แต่ตอนกลางคืนจะเย็นลงมาก อุณหภูมิเฉลี่ยระหว่าง 19 ถึง 37 องศาเซลเซียสในเดือนกรกฎาคมและสิงหาคม ขณะที่ฤดูหนาวมีอากาศเย็นในตอนเช้า แต่กลางวันจะอุ่นขึ้นพอสมควร อุณหภูมิเฉลี่ยระหว่าง 4 ถึง 15 องศาเซลเซียสในเดือนมกราคม

กอร์โดบามีปริมาณฝนรวมทั้งปีประมาณ 600 มิลลิเมตร โดยมี 56 วันที่มีฝนตกตั้งแต่ 1 มิลลิเมตรขึ้นไป มีแสงแดดรวมประมาณ 2,900 ชั่วโมงต่อปี

นับตั้งแต่ปี ค.ศ. 1959 กอร์โดบามีสถิติอุณหภูมิสูงสุดเป็นประวัติการณ์อยู่ที่ 46.9 องศาเซลเซียส เมื่อวันที่ 13 กรกฎาคม ค.ศ. 2017 และ 14 สิงหาคม ค.ศ. 2021 ส่วนสถิติอุณหภูมิต่ำสุดเป็นประวัติการณ์อยู่ที่ -8.2 องศาเซลเซียส เมื่อวันที่ 28 มกราคม ค.ศ. 2005

## อ้างอิง

หมวดหมู่:เมืองในแคว้นอันดาลูซิอา
หมวดหมู่:ก่อตั้งในศตวรรษที่ 3 ก่อนคริสตกาล
หมวดหมู่:แหล่งมรดกโลกในประเทศสเปน
กาดิซ

**กาดิซ** () เป็นเมืองและเมืองท่าทางภาคตะวันตกเฉียงใต้ของประเทศสเปนและเป็นส่วนหนึ่งของแคว้นปกครองตนเองอันดาลูซิอา กาดิซเป็น "ศูนย์กลางบริหารทางทะเลในมหาสมุทรแอตแลนติกใต้ของกองทัพเรือสเปน" ตั้งแต่การเข้ามาของราชวงศ์บูร์บงในคริสต์ศตวรรษที่ 18

เมืองนี้เป็นเมืองหลวงของจังหวัดกาดิซและเป็นที่ตั้งของมหาวิทยาลัยกาดิซ ตามการสำรวจสำมะโนประชากรในปี พ.ศ. 2547 จำนวนประชากรเฉพาะในเขตเมืองกาดิซมี 133,242 คน ขณะที่ประชากรของเขตเมือง (urban area) ทั้งหมดมีประมาณ 629,054 คน ตัวเมืองตั้งอยู่บนแหลมที่ยื่นลงไปในอ่าวกาดิซ กำแพงสูงและหนาที่ล้อมรอบเมืองทำให้ปรากฏภาพที่สวยงามเมื่อมองจากทะเล

กาดิซมีลักษณะเฉพาะของอันดาลูซิอา ย่านเก่าแก่ของเมือง เช่น เอลโปปูโล (El Populo), ลาบิญญา (La Viña) หรือซานตามาริอา (Santa María) สร้างความตรงกันข้ามกับพื้นที่สมัยใหม่กว่าของเมือง ขณะที่ภาพของเมืองเก่ามีตรอกซอยแคบ ๆ มุ่งไปสู่จัตุรัสจำนวนหนึ่ง พื้นที่เมืองใหม่กลับประกอบไปด้วยถนนกว้างและอาคารสมัยใหม่ นอกจากนี้ ในเมืองยังมีต้นไม้ในสวนสาธารณะอยู่เป็นหย่อม ๆ รวมทั้งต้นไม้ใหญ่หลายต้นที่เชื่อกันว่าโคลัมบัสเป็นผู้นำไปไว้ที่นั่น

## เมืองพี่น้อง
เมืองพี่น้องของกาดิซ ได้แก่
* 25px บัวโนสไอเรส อาร์เจนตินา
* 25px อาบานา คิวบา
* 25px แบร็สต์ ฝรั่งเศส
* 25px ตันเจียร์ โมร็อกโก
* 25px อาโกรุญญา สเปน
* 25px เมดเวย์ สหราชอาณาจักร
* 25px บอลทิมอร์ สหรัฐอเมริกา

หมวดหมู่:เมืองในแคว้นอันดาลูซิอา
กอร์โดบา

ชื่อของ'''เมืองกอร์โดบา''' (Córdoba) ในประเทศสเปน ได้แพร่กระจายไปทั่วโลกเป็นสถานที่ที่มีชื่อเดียวกัน และอื่น ๆ ได้แก่

## ชื่อสถานที่
;อาร์เจนตินา
* กอร์โดบา (อาร์เจนตินา) เมืองหลวงของจังหวัดกอร์โดบา (Córdoba)
* รัฐกอร์โดบา หนึ่งใน 23 รัฐของประเทศ

;โคลอมเบีย
* กอร์โดบา (กินดีโอ) เทศบาลแห่งหนึ่งในจังหวัดกินดีโอ (Quindío)
* กอร์โดบา (โบลีบาร์) เทศบาลแห่งหนึ่งในจังหวัดโบลีบาร์ (Bolívar)
* จังหวัดกอร์โดบา (โคลอมเบีย) หนึ่งใน 32 จังหวัดของประเทศ

;เม็กซิโก
* กอร์โดบา (ดูรังโก) เมืองเมืองหนึ่งในรัฐดูรังโก (Durango)
* กอร์โดบา (เบรากรุซ) เมืองเมืองหนึ่งในรัฐเบรากรุซ (Veracruz)

;ฟิลิปปินส์
* คอร์โดวา (เซบู) เทศบาลแห่งหนึ่งในจังหวัดเซบู (Cebu)

;สเปน
* กอร์โดบา (สเปน) เมืองหลวงของจังหวัดกอร์โดบา
* จังหวัดกอร์โดบา (สเปน) จังหวัดหนึ่งในแคว้นอันดาลูซิอา (Andalusia)

;สหรัฐอเมริกา
* คอร์โดวา (แอละแบมา) เมืองเมืองหนึ่งในรัฐแอละแบมา (Alabama)
* คอร์โดวา (อะแลสกา) เมืองเมืองหนึ่งในรัฐอะแลสกา (Alaska)
* คอร์โดวา (อิลลินอยส์) หมู่บ้านแห่งหนึ่งในรัฐอิลลินอยส์ (Illinois)
* คอร์โดวา (เซาท์แคโรไลนา) เมืองเมืองหนึ่งในรัฐเซาท์แคโรไลนา (South Carolina)
* คอร์โดวา (เทนเนสซี) ชุมชนแห่งหนึ่งในรัฐเทนเนสซี (Tennessee)

## บุคคล
* กาหลิบแห่งคอร์โดบา (Caliph of Córdoba) ผู้ปกครองมุสลิมที่เคยปกครองเมืองกอร์โดบาในสเปน
* กอนซาโล เฟร์นันเดซ เด กอร์โดบา (1453-1515) ผู้นำทหารสเปน
* กอนซาโล เฟร์นันเดซ เด กอร์โดบา (1585-1635) ผู้นำทหารสเปน
* ฟรันซิสโก เอร์นันเดซ เด กอร์โดบา (ผู้ค้นพบยูกาตัง)
* ฟรันซิสโก เอร์นันเดซ เด กอร์โดบา (ผู้ก่อตั้งนิการากัว)

## อื่น ๆ
* กอร์โดบานิการากัว (Nicaraguan córdoba) หน่วยเงินของประเทศนิการากัว
วัดนารายณิการาม

**วัดนารายณิการาม** ตั้งอยู่ หมู่ที่ 3 ตำบลเหล อำเภอกะปง จังหวัดพังงา มีเนื้อที่ประมาณ 12 ไร่ ประดิษฐานเทวรูปพระนารายณ์จำลอง เทวรูปพระลักษมณ์จำลอง และเทวรูปพระนางสีดา ศิลาจารึกอายุ 1,300– 1,400 ปี เทวรูปพระนารายณ์ เทวรูปพระลักษมณ์ องค์จริงอยู่ที่พิพิธภัณฑ์สถานแห่งชาติ อำเภอถลาง จังหวัดภูเก็ต ศิลาจารึกที่ยอดเขาเลียง อยู่ในวัด มีรูปสลัก ประวัติของเมืองตะโกลา

วัดนารายณิการาม หรือวัดเหล ภายในวัดเหลือวิหารหลังเก่ามีลักษณะเป็นสถาปัตยกรรมของภาคใต้แท้ ภายในวิหารประกอบด้วยพระประธานและเครื่องมือใช้เก่าแก่ต่าง ๆ เช่น หม้อ ไห ถ้วย ชาม มีด หอก ดาบ แหลน และหลาว ซึ่งเป็นของที่ขุดพบในท้องถิ่น และของที่ชาวบ้านนำมาถวาย ใกล้แท่นบูชาพระพุทธรูปมีหินสลักเก่าแก่อายุไม่น้อยกว่า 1,000 ปี รูปร่างคล้ายดอกบัวบานหรือจักรอันหนึ่ง อีกอันหนึ่งเป็นแขนข้างหนึ่งของพระนารายณ์องค์จริงซึ่งอยู่ที่หน่วยศิลปากรที่ 8 นครศรีธรรมราช  วัดะมีศาลามุขหลังหนึ่งเป็นที่ประดิษฐานโบราณวัตถุ ได้แก่ รูปพระนารายณ์จำลองเป็นรูปที่สลักจากหินขนาดขนาดและฝีมือใกล้เคียงกับพระนารายณ์องค์จริง รูปพระรามจำลอง รูปนางสีดา และศิวลึงค์

## อ้างอิง

หมวดหมู่:วัดในจังหวัดพังงา
หมวดหมู่:อำเภอกะปง
มาลากา

frame|right|200px|ที่ตั้งเมืองมาลากาในประเทศสเปน
**มาลากา** () เป็นเมืองท่าในแคว้นอันดาลูซิอาทางภาคใต้ของประเทศสเปน ริมชายฝั่งโกสตาเดลโซล (Costa del Sol) ซึ่งเป็นชายฝั่งหนึ่งของทะเลเมดิเตอร์เรเนียน ตั้งอยู่ที่พิกัดภูมิศาสตร์ 36°43′ เหนือ และ 4°25′ ตะวันตก โดยโอบล้อมด้วยภูเขา ตั้งอยู่ทางทิศใต้ของเนินเขาอาฆาร์กิอา (Axarquía) และแม่น้ำสองสายซึ่งไหลลงสู่ทะเลเมดิเตอร์เรเนียน คือ แม่น้ำกัวดัลเมดินา (Guadalmedina) และแม่น้ำกัวดาลอร์เซ (Guadalhorce)

จากการสำรวจสำมะโนประชากรในปี พ.ศ. 2548 เฉพาะในเขตเมืองมาลากาจริง ๆ มีจำนวนประชากร 558,287 คน ส่วนในเขตเมือง (urban area) มีจำนวน 814,000 คน และในเขตมหานคร (เขตเมืองรวมกับเมืองบริวาร) มี 1,074,074 คน เป็นเขตมหานครที่ใหญ่เป็นอันดับ 5 ของประเทศ มีรายได้หลักจากภาคเกษตรกรรมและภาคการท่องเที่ยว

## ภูมิอากาศ
มาลากามีลักษณะภูมิอากาศแบบเมดิเตอร์เรเนียน โดยฤดูร้อนมีอากาศแห้งและร้อน แทบไม่มีฝนตกลงมาเลย อุณหภูมิเฉลี่ยระหว่าง 21 ถึง 31 องศาเซลเซียสในเดือนสิงหาคม ขณะที่ฤดูหนาวมีฝนตกชุก แต่อากาศอบอุ่นไม่หนาวจัด อุณหภูมิเฉลี่ยระหว่าง 7 ถึง 17 องศาเซลเซียสในเดือนมกราคม

มาลากามีปริมาณฝนรวมทั้งปีประมาณ 530 มิลลิเมตร และมี 42 วันที่ฝนตกตั้งแต่ 1 มิลลิเมตรขึ้นไป โดยฝนมักตกชุกในเดือนพฤศจิกายนและธันวาคม มีแสงแดดรวมมากกว่า 2,900 ชั่วโมงต่อปี

นับตั้งแต่ปี ค.ศ. 1942 มาลากามีสถิติอุณหภูมิสูงสุดเป็นประวัติการณ์อยู่ที่ 44.2 องศาเซลเซียส เมื่อวันที่ 19 กรกฎาคม ค.ศ. 2023 และมีสถิติอุณหภูมิต่ำสุดเป็นประวัติการณ์อยู่ที่ -3.8 องศาเซลเซียส เมื่อวันที่ 4 กุมภาพันธ์ ค.ศ. 1954

## อ้างอิง

หมวดหมู่:เมืองในแคว้นอันดาลูซิอา
ตำบลปากหมาก

**ตำบลปากหมาก** เป็นตำบลที่มีเนื้อที่ และ ประชากร มากที่สุดในอำเภอไชยา พื้นที่ส่วนใหญ่เป็นเขตภูเขา มีที่ราบค่อนข้างน้อย โดยมีเนื้อที่รวม 475 ตารางกิโลเมตร และจำนวนประชากรประมาณ 10,050 คน ประชากรส่วนใหญ่มีอาชีพทำสวนยางพารา สวนปาล์มน้ำมัน และสวนผลไม้ ที่ตั้งตำบล มีถนนหลวงสาย 4191 ตัดผ่าน ตั้งอยู่ห่างจากตัวอำเภอไชยาประมาณ 20 กิโลเมตร แบ่งเขตการปกครองออกเป็น 7 หมู่บ้าน ได้แก่
* หมู่ที่ 1 บ้านลุ่มแร่
* หมู่ที่ 2 บ้านปากหมาก
* หมู่ที่ 3 บ้านท่าไม้แดง
* หมู่ที่ 4 บ้านลุ่ม
* หมู่ที่ 5 บ้านอ่างทอง
* หมู่ที่ 6 บ้านห้วยตาหมิง
* หมู่ที่ 7 บ้านเขาหลัก

ปากหมาก
หมวดหมู่:อำเภอไชยา
ปากหมาก
ละอองดาว (นวนิยาย)

**ละอองดาว** เป็นนวนิยายประพันธ์โดย พนมเทียน เป็นเรื่องราวของ *ละอองดาว เบ็ญจรงค์* เป็นลูกกำพร้าทั้งพ่อและแม่  ที่ดร.ไกร เบ็ญจรงค์ เอามาเลี้ยงไว้ตั้งแต่อายุเพียง 6-7 เดือน หากเมื่อสิ้น ดร.ไกร เขาก็ยังได้ผูกมัดเธอไว้ด้วยเงื่อนไขในพินัยกรรมให้กรกฎ เบ็ญจรงค์ บุตรชายแต่งงานกับละอองดาว น้องเลี้ยง สุดท้ายทั้งสองก็ทำตามความประสงค์ของผู้บิดา แม้ว่าละอองดาวจะต้องไปขัดขวางการอุปสมบท

มีการนำไปสร้างเป็นภาพยนตร์ ในชื่อ ละอองดาวเช่นเดียวกัน และยังคงนำไปสร้างเป็นละครโทรทัศน์หลายครั้ง ดังเช่นเมื่อครั้งที่ช่อง 7 เคยมาสร้างเป็นละครโทรทัศน์ เมื่อปี 2534 นำแสดงโดย วรุฒ วรธรรม และ สิเรียม ภักดีดำรงฤทธิ์ และนำมาสร้างอีกครั้งโดยบริษัทเอ็กแซ็กท์ เมื่อปี 2550 นำแสดงโดย สหรัถ สังคปรีชา และ พิยดา อัครเศรณี ช่อง 5 และครั้งล่าสุดในปี 2560 นำแสดงโดย อรรคพันธ์ นะมาตร์ ทิสานาฏ ศรศึก ช่อง 7 เอชดี

## ดูเพิ่ม
* ละอองดาว (ภาพยนตร์)
* ละอองดาว (ละครโทรทัศน์)

หมวดหมู่:นวนิยายไทยที่ประพันธ์โดย พนมเทียน
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมที่สร้างเป็นละครโทรทัศน์
โพโน กราฟฟิตตี

**โพโน กราฟฟิตตี้** () 

## สมาชิก
สมาชิกเริ่มต้นประกอบไปด้วยสมาชิก 3 คน แต่ในปัจจุบันมีสมาชิก 2 คน ได้แก่

;สมาชิกปัจจุบัน
* **อากิฮิโตะ โอกาโนะ** () 
** วันเกิด 15 ตุลาคม ค.ศ. 1974
** ตำแหน่ง นักร้อง, กีตาร์
** กรุ๊ปเลือด เอ 
* **ฮารุอิจิ ชินโด** () 
** วันเกิด 20 กันยายน ค.ศ. 1974
** ตำแหน่ง กีตาร์ 
** กรุ๊ปเลือด เอ

;อตีดสมาชิก
* **มาซามิ ชิระทามะ** () 
** ออกจากวง ในเดือน มิถุนายน ค.ศ. 2004 ไปทำงานเดี่ยวในชือ **Tama**
** วันเกิด 27 เมษายน ค.ศ. 1974
** ตำแหน่ง กีตาร์เบส 
** กรุ๊ปเลือด โอ

## ประวัติ

## ผลงาน

## แหล่งข้อมูลอื่น
* PornoGraffitti Official Site 
* Official Web Site by SME Records 

หมวดหมู่:กลุ่มดนตรีสัญชาติญี่ปุ่น
หมวดหมู่:อะมิวส์
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
ผ้าป่า

thumb|ต้นผ้าป่า

**ผ้าป่า** คือผ้าที่ผู้ถวายนำไปวางพาดไว้บนกิ่งไม้เพื่อให้พระชักเอาไปเองโดยไม่กล่าวคำถวายหรือประเคนเหมือนถวายของทั่วไป กริยาที่พระหยิบผ้าไปใช้แบบนั้น เรียกว่า "ชักผ้าป่า"   ส่วนการถวายผ้าป่านิยมจัดของใช้เป็นบริวารผ้าป่าเหมือนบริวารกฐินเรียกว่า "ทอดผ้าป่า"

## ประวัติ
**ผ้าป่า** เรียกดังนี้เพราะถือคติโบราณ คือสมัยพุทธกาลผ้าหายาก ภิกษุต้องแสวงหาผ้าที่เขาทิ้งไว้ตามป่าช้าบ้าง ตามทางเดินในป่าบ้างมาทำจีวรนุ่งห่ม คนใจบุญสมัยนั้นจึงนำผ้าไปแขวนไว้ตามต้นไม้ข้างทางที่พระเดินผ่าน ทำนองว่าทิ้งแล้วพระไปพบเข้าจึงหยิบไปทำจีวร โดยถือว่าเป็นผ้าไม่มีเจ้าของ ผ้าชนิดนั้นเลยเรียกว่า "ผ้าป่า"

## อ้างอิง

* 

หมวดหมู่:พระสงฆ์
หมวดหมู่:ทานพิธีในศาสนาพุทธ
หมวดหมู่:คำศัพท์ศาสนาพุทธ
การประเคน

**การประเคน** หมายถึงการถวายของ, การส่งของให้พระถึงมือ ของที่ประเคนนั้นต้องไม่ใหญ่หรือหนักจนคนเดียวยกไม่ได้ ถ้าเป็นของเคี้ยวของฉันจะต้องประเคนในกาล คือตั้งแต่เช้าถึงเที่ยงวันเท่านั้น หลังจากนั้นเป็นวิกาล ไม่ควรประเคน

**วิธีประเคน** คือ นั่งหรือยืนห่างจากพระประมาณ 1 ศอก จับของที่จะประเคนด้วยมือทั้งสองหรือมือเดียวก็ได้ ยกให้สูงพ้นพื้นเล็กน้อยแล้วน้อมประเคนด้วยความเคารพ ถ้าเป็นบุรุษ พระจะรับด้วยมือทั้งสอง ถ้าเป็นสตรี พระจะทอดผ้าสำหรับประเคนออกมารับ พึงวางของบนผ้านั้นแล้วปล่อยมือ เมื่อประเคนเสร็จแล้วพึงกราบหรือไหว้แล้วแต่กรณี

การประเคนเป็นการยกให้ด้วยความเต็มใจ เป็นการปกป้องมิให้พระถูกกล่าวหาว่าเป็นขโมย

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:ทานพิธีในศาสนาพุทธ
หมวดหมู่:คำศัพท์ศาสนาพุทธ
เอกซ์เซล

**เอกซ์เซล** (Excel) หรือ **เอกเซล** (Exel) สามารถหมายถึง
* **[[ไมโครซอฟท์ เอกซ์เซล]]** (Microsoft Excel) ซอฟต์แวร์สำนักงานจากไมโครซอฟท์
* **[[เอกเซลเอเนอร์จีเซนเตอร์]]** (Xcel Energy Center) สนามกีฬาในเมืองเซนต์พอล สหรัฐอเมริกา
* **[[เอกเซล (บริษัทขนส่ง)]]** (Exel) บริษัทขนส่งจากอังกฤษร่วมกิจการกับดีเอชแอล
* **[[เอ็กซ์เซล|เอ็กเซล ลอนดอน]]** (ExCeL London) สนามกีฬาในร่มและศูนย์จัดแสดงสินค้าในกรุงลอนดอน สหราชอาณาจักร